recursal/SuperWikiNEXT-32B huggingface dataset:
**Hussein Haniff** (1933 – 4 April 1966) merupakan seorang pengarah filem Melayu. 

Hussein Haniff dikatakan dilahirkan di Pakistan tetapi dibesarkan di Singapura. Bapanya, Muhammad Haniff atau dikenali juga dengan jolokan Chitra, pernah bekerja sebagai pelukis dan pengarah seni di Studio MFP.

Kerjaya
-------

Pembabitan beliau dalam bidang perfileman bermula dari belakang tabir, iaitu sebagai pelukis tirai dan peralatan atau hiasan di beberapa pentas bangsawan, dan seterusnya sehingga kepada mengarah filem bagi syarikat Cathay-Keris Film Productions. Pada awalnya, beliau terbabit dalam penyuntingan filem. Selepas itu, pada 1961, beliau mula mengarah filem dengan filem pertamanya, filem Hang Jebat.

Para pengkritik filem menyifatkan Hussein Haniff sebagai memberikan sentuhan anak watan Melayu kepada filem Melayu. Filem sebelumnya yang diarah oleh pengarah India sering menonjolkan jalan cerita bersifat filem India.

Pelakon veteran, Datuk Mustapha Maarof yang pernah berlakon dalam filem arahan Hussein menyifatkan pengarah itu sebagai seorang amat cerewet dan terlalu mementingkan kesempurnaan.

Sungguhpun beliau tidak boleh membaca dan menulis, Hussien mampu menterjemahkan setiap ideanya ke dalam skrip yang ditulis dengan bantuan orang lain seperti Ali Aziz yang menulis skrip untuk filem Hang Jebat (1961). 

Filem arahannya itu kemudian terpilih untuk dipertandingkan ke Festival Filem Asia ke-9 di Seoul, Korea Selatan pada tahun 1962.

Semasa hayatnya Hussein Haniff dua kali mendirikan rumah tangga. Isteri pertamanya ialah Musteja Sani, seorang suri rumah. Isteri keduanya adalah Fatimah Ahmad, seorang pelakon filem Cathay Keris. Selepas kematian Hussein Haniff, Fatimah Ahmad berkahwin dengan seorang rakyat Amerika Syarikat dan berhijrah ke sana dan meninggal dunia di sana.

Filem pertama arahannya yang boleh diangkat sebagai karya terbaik daripada beliau ialah Hang Jebat (1962). Filem ini menampilkan Nordin Ahmad, M. Amin dan Latifah Omar sebagai bintang utamanya.

Ada satu artikel dalam majalah "Berita Filem" mengatakan Husin Hanif bakal mengarahkan filem berwarna bertajuk "Tun Perak" karya Mudin Shepard. Tapi filem itu tidak dapat difilemkan berikutan Husin Hanif meninggal dunia.

Filemografi
-----------

### Filem

#### Sebagai pelakon

* *Antara Senyum dan Tangis* (1952)

#### Sebagai penyunting

* *Tunang Pak Dukun* (1960)

#### Sebagai pengarah

* *Hang Jebat* (1961)
* *Dang Anom* (1962)
* *Korban Kasih* (1962)
* *Mata Syaitan* (1962)
* *Mabuk Kepayang* (1962)
* *Masuk Angin Keluar Asap* (1963)
* *Gila Talak* (1963)
* *Istana Berdarah* (1964)
* *Dua Pendekar* (1964)
* *Hutang Darah Dibayar Darah* (1964)
* *Kalong Kenangan* (1964)
* *Jiran Sekampung* (1965)
* *Cinta Kasih Sayang* (1965)
* *Udang Di Sebalik Batu* (1966)

Meninggal dunia
---------------

Hussein Haniff meninggal dunia pada 4 April 1966 di usia 33 tahun akibat penyakit barah.

Rujukan
-------

1. ↑  Hussein Haniff pengarah yang dilupakan

Pautan luar
-----------

* Hussein Hanif
* HUSSAIN HANIFF TINGGALKAN TITIK-TITIK HITAM DALAM HIDUPNYA Oleh: Mustafar A.R.
Arca helang Kawi berhampiran jeti Kuah
**Air Hangat** terletak di pulau Langkawi, negeri Kedah,Malaysia. Kampung Air Hangat dibina di atas empat ekar tanah yang terletak sekitar 14 kilometer barat laut Kuah. Di kampung ini terdapat mata air panas tiga tingkat, mural sepanjang 18 meter yang menampilkan lagenda perkampungan ini dan kedai cenderahati.

Lagenda air hangat
------------------

Menurut lagenda, dua keluarga yang bergaduh cuba untuk memisahkan kedua anak mereka yang bercinta. Pada malam tersebut kedua keluarga bukan sahaja selain maki memaki tetapi turut melontar kuah dan air panas sesama sendiri. Tiba-tiba petir memanah dan kedua kepala keluarga ditukar menjadi dua puncak gunung.

Hari ini, tempat kuah tumpah dipanggil Pekan Kuah. Dan di mana air panas tumpah, mata air panas muncul dan merupakan di mana kampung Air Hangat didirikan.

Mata air panas ini dikatakan satu dari empat mata air panas payau di dunia. Ia merupakan hasil haba geotermal yang memanaskan mata air. Haba di bawah pulau meningkat dengan kedalaman (dikenali sebagai gradian geotermal). Ketika air dari mata air meresap jauh kedalam tanah, ia dipanaskan ketika melalui batu panas. Air ini kemudiannya mengali keluar sebagai mata air panas.

Air di mata air panas ini dikatakan memiliki ciri perubatan. Ini kerana air yang dipanaskan mampu melarutkan lebih banyak bahan galian di dalamnya, oleh itu ia mengandungi bahan galian yang tinggi. Ini termasuk kalsium sehingga ke Litium, dan malah radium. 

Selain itu terdapat kemudahan reflexologi kaki, kedai cendera hati termasuk pusat pertunjukan cara membuat batik di tingkat dua bangunan.

Rujukan
-------

 1. ↑  "Air Hangat". Diarkibkan daripada yang asal pada 2013-10-01. Dicapai pada 2013-08-20.
2. ↑  "Air Hangat Village". Diarkibkan daripada yang asal pada 2013-11-22. Dicapai pada 2013-08-20.
Filem **Insan** merupakan sebuah filem Melayu yang diterbitkan di Malaysia pada tahun 1955. Filem Insan diterbitkan dalam bentuk filem hitam putih tanpa warna.

Pengarah
--------

Filem Insan diarahkan oleh K. M. Basker dan diterbitkan pada 1955.

Ringkasan
---------

Jamilah (Saadiah) seorang anak yatim sejak lahir dan hidup dalam kemiskinan. Bagaimanapun, keadaan hidupnya berubah baik bila seorang penarik beca bernama Omar (Omar Rojik) yang simpati akan kehidupan Jamilah yg daif itu dengan mengahwini ibunya Mariam (Siput Sarawak). Omar telah berkerja keras selama lebih 10 tahun membesarkan serta menyekolahkan Jamilah hingga terjejas kesihatan. Keadaan mula berubah apabila dia dewasa, lebih lagi bila punyai ramai kawan dari golongan berada termasuk Salmah (Latifah Omar), anak seorang hartawan. Dalam satu majlis hari jadi Salmah dia berkenalan dengan sepupu Salmah bernama Hassan (Ahmad Mahmud), seorang peguam muda yang banyak harta. Hassan mula tertarik dengan Jamilah dan ingin menjadikan dia sebagai Isteri. Hassan juga mengetahui Jamilah dari golongan miskin tetapi berpura-pura cuba menyembunyikan keadaan yg sebenar. Akhirnya dia dapat juga menyedarkan Jamilah akan sikapnya yang salah memandang hina terhadap orang tuanya terutama ayah tirinya yang hanya seorang panarik beca. Setelah berkahwin mereka berjaya memujuk ibu dan bapa tirinya yang uzur itu tinggal bersama-sama mereka.

Pelakon
-------

* Omar Rojik sebagai Omar
* Siput Sarawak sebagai Mariam
* Ahmad Mahmud sebagai Hassan
* Saadiah sebagai Jamilah
* Latifah Omar sebagai Salmah
* Hashimah Yon

Lihat juga
----------

* Insan
"**Mysterious Eyes**" ialah salah satu daripada dua single debut Garnet Crow yang dikeluarkan pada 29 Mac 2000. Kedua-dua keluaran itu menandakan pemeteraian band dengan label rekod Giza Studio. Single lain yang menjadi sebahagian daripada keluaran ini ialah "Kimi no uchi ni tsuku made zutto hashitte yuku". "Mysterious Eyes" digunakan sebagai tema pembukaan ketujuh untuk *Detektif Conan* di Jepun dan mempunyai kesan langsung dalam membantunya berada di kedudukan ke-20 pada carta Oricon. Lagu ini juga mempunyai beberapa versi alternatif, iaitu "Mysterious Eyes ~dry flavor of G mix~" daripada album "SPARKLE ~Sujigakidoori no Skyblue~", dan, baru-baru ini, gitaris Okamoto Hitoshi mencipta versi yang dipanggil "Mysterious Eyes ~Reason P.~", tersedia untuk dimuat turun menggunakan kad QR code yang disertakan dalam albumnya "Now Printing...". Single itu mencapai kedudukan #20 untuk minggu pertama. Ia mencatatkan selama 11 minggu.

Senarai runut
-------------

Semua lagu digubah oleh Yuri Nakamura, ditulis oleh Nana Azuki dan disusun oleh Hirohito Furui.

1. **Mysterious Eyes**
	* lagu itu digunakan sebagai tema intro untuk anime Detektif Conan
2. **Timing**
3. **Mysterious Eyes** (Versi instrumental) - 4:29

Sejarah keluaran
----------------

| Wilayah | Tarikh | Format |
| --- | --- | --- |
| Jepun | 29 Mac 2000 | CD single |
|

Rujukan
-------

1. ↑  Oricon rankings (dalam bahasa Jepun)
2. ↑  "Mysterious Eyes - CD Single". *Amazon* (dalam bahasa Jepun). Dicapai pada 20 November 2010.

Pautan luar
-----------

* (dalam bahasa Jepun) Laman web rasmi GARNET CROW
* (dalam bahasa Jepun) Laman web GIZA studio
**3 Temujanji** merupakan sebuah filem komedi romantik Malaysia 2012 yang ditayangkan pada 5 April 2012 di Malaysia.

Sinopsis
--------

Filem 3 Temujanji mengisahkan seorang wanita bernama Reanna yang tidak mempercayai lelaki dan cinta dalam hidupnya. Prinsip Reanna mudah, cinta hanya membawa sengsara dan semua lelaki sama saja tak guna. Hal ini menyebabkan Reanna menetapkan setiap hubungannya dengan lelaki tidak akan lebih dari tiga temujanji sahaja. Selepas 3 temujanji, mereka akan berpisah dan tidak akan berhubungan lagi. Dengan cara ini Reanna percaya yang dia akan dapat menikmati keseronokan bercinta tanpa perlu sengsara.

Segala-galanya berubah apabila muncul Sein, seorang lelaki yang sangat teruja dengan perkahwinan ke dalam hidup Reanna. Sein yang kecewa ditinggalkan kekasihnya, Adira, memilih untuk bersama Reanna untuk tiga temujanji. Sikap Sein yang jauh berbeza dari lelaki lain, temujanji-temujanji yang lain dari yang lain serta hadiah istimewa yang diterimanya setiap kali bertemujanji menyebabkan Reanna gagal menahan hatinya lalu jatuh cinta.

Pelakon
-------

Pierre Andre memegang watak Sein didalam filem ini.
* Yana Samsudin sebagai Reanna
* Pierre Andre sebagai Sein
* Diana Amir sebagai Amanda
* Kamal Adli sebagai Kamal
* Wawa Zainal sebagai Adira
* Farid Kamil sebagai Farid
* Zul Handy Black sebagai Sam
* Esma Daniel sebagai Eizlan
* Kartina Aziz sebagai Mak Farish
* Nuremy Ramli sebagai Nuremy
* Mustapha Kamal sebagai Mus
* Piee sebagai Tok Wan
* Lydiawati sebagai Maria
* Kamal Fariz sebagai Teman Lelaki Reanna
* Mia Sara Nasuha sebagai
* Zalif Sidek sebagai Pereka Fesyen
* Farid Kamil sebagai Farid
* Liana Rafiai sebagai Teman Wanita Kamal
* Chloe Nicole sebagai Cloe
* Cat Farish sebagai Cat

Lihat juga
----------

* Filem Malaysia tahun 2012

Rujukan
-------

1. ↑  "Tiga Temujanji - Cinema Malaysia". Diarkibkan daripada yang asal pada 2012-10-22. Dicapai pada 2012-09-27.

Pautan luar
-----------

* 3 Temujanji Diarkibkan 2012-10-22 di Wayback Machine di Sinema Malaysia
* Filem 2012 di FINAS
**Masjid Kampung Gadek** atau juga dikenali sebagai *Masjid As'Syakirin* merupakan sebuah masjid yang terletak dalam daerah Alor Gajah, Melaka.

Alamat
------

Masjid Gadek,   
Km. 29.6,   
Alor Gajah,   
78000 Alor Gajah,   
Melaka

Latar belakang
--------------

Masjid Kampung Gadek telah dibina bagi kegunaan para jemaah yang datangnya dari 2 mukim, iaitu mukim Gadek dan mukim Ganun. Pembinaan Masjid Kampung Gadek menelan belanja hampir 1 juta, dan ia boleh menampung seramai 800 jemaah pada satu-satu masa. 

Bangunan Masjid As'Syakirin, Kg. Gadek yang tersergam sekarang ini telah mula di bina pada akhir tahun 1966 dengan bantuan penuh kerajaan dan orang ramai. Masjid ini merangkumi dua mukim ia itu mukim Gadek dan Ganun. Ianya boleh menampung seramai 800 orang jemaah dalam satu masa dan mempunyai seramai 40 orang AJK termasuk Pegawai Syarak, wakil Pemuda dan Wanita. Ianya telah dirasmikan oleh Bekas Ketua Menteri Melaka Allahyarham Y.A.B. Datuk Hj. Mohd Zin Bin Hj. Abdul Ghani pada 14 hb. April 1995 bersamaan 14 Zulkaedah 1415H. Masjid ini dibina pada tahun 1966 daripada bantuan kerajaan.

Pentadbiran
-----------

Masjid Gadek memiliki nombor pendaftaran masjid No Daftar: MY-04-AG-00024.

Rujukan
-------

Pautan luar
-----------

* Masjid Kampung Gadek Diarkibkan 2012-04-18 di Wayback Machine
**Halim Munan** merupakan sebuah filem komedi seram Malaysia 2012 yang ditayangkan pada 13 September 2012 di Malaysia.

Sinopsis
--------

Mengisahkan remaja lelaki, Halim bin Munan. Dia sering di ejek dan dibuli rakan-rakannya iaitu Ajak, Pawi dan Kimi kerana sikap Halim yang agak lurus dan namanya yang dianggap pelik.

Halim sendiri sebenarnya menganggap dirinya sebagai ‘halimunan’ dan dia suka berangan sehingga dewasa. Namun, pada suatu hari Halim difitnah orang kampung kerana mengintai Suriyati yang juga anak gadis Arsyad. Bagaimanapun, Munah tidak mempercayai tuduhan itu.
Sebagai ibu, Munah yakin dengan Halim.

Keasyikan seorang bomoh, Wak Mali melayan irama tiupan seruling kesayangannya di serambi rumah mistik di kelilingi kolam ikan, terhenti seketika. Matanya tiba-tiba menjadi liar.

Sebaik menjawab salam dihulur, wajahnya berkerut-kerut bingung kerana tidak nampak atau melihat sesiapa memberi salam di depannya. Ketika masih tercari-cari dan mengamati dari mana datang suara itu, dia pengsan apabila mendapati suara salam datangnya dari seorang anak muda yang dianggap penduduk kampung banyak memberi masalah.

Halim muncul di depan rumah Wak Mali sebagai ‘halimunan’ selepas mencuri kain kafan di sebuah kubur berhampiran. Belum pun sempat Halim datang menyerahkan separuh kain kafan seperti diminta Wak Mali sebagai syarat ‘minta ilmu’, dia sudah pun bertukar menjadi halimunan.

Bagaimanapun, kain kafan kubur dibawa Halim tidak menepati apa diminta Wak Mali. Halim yang memiliki karakter lurus bendul dan suka berangan menjadi halimunan sejak kecil, bukannya membawa kain kafan wanita mati malam Jumaat seperti diminta, tetapi kain kafan seorang pawang hitam baru meninggal dunia.

Keadaan menyebabkan Halim resah kerana menyedari dirinya tidak lagi dapat dilihat orang lain. Pada masa sama, penduduk yang mencarinya bersama ibunya, melemparkan pelbagai tohmahan, termasuk menuduhnya bertukar menjadi pocong mengacau ketenteraman selepas insiden mencuri kain kafan di tanah kubur.

Keinginan Halim bermakna dia mencapai hajat menjadi halimunan dan kebetulan bertepatan dengan namanya, Halim Munan. Pada masa sama, Halim berhasrat jadi halimunan kerana mahu membalas perbuatan buli dan ejekan tiga budak nakal, Ajak bersama Pawi dan Kimi yang menuduhnya suka mengganggu anak dara orang.

Pelakon
-------

* Fizo Omar sebagai **Halim**
* Intan Ladyana sebagai **Suriati**
* Gbob Raja Lawak sebagai **Puyu**
* Khatijah Tan sebagai **Munah**
* Zul Suphian sebagai **Ajak**
* Shuk Sahar sebagai **Pawi**
* Fendi Balas sebagai **Kimi**
* Hamid Gurkha sebagai **Bapa Puyu**
* Zami Ismail sebagai **Leman**
* Lan Zailan sebagai **Atan**
* Wan Hanafi Su sebagai **Wak Mali**
* Epy Kodiang sebagai **Mail**
* Musly Ramlee sebagai **Murad**
* Putri Mardiana sebagai **Suzana**
* Shah Rempit sebagai **Pelakon Tambahan**
* Nuremy Ramli sebagai **Pelakon Tambahan**
* Pak Chu Raja Lawak sebagai **Bapa Pawi**

Lihat juga
----------

* Filem Malaysia tahun 2012

Pautan luar
-----------

* 
*
**Bintang RTM** merupakan sebuah program oleh Radio Televisyen Malaysia (RTM) yang dibuat khas bagi mencungkil bakat-bakat peserta di dalam bidang nyanyian. Sejarah pertandingan ini bermula pada awal 1959 dan dikenali sebagai "Bintang Radio", sebuah program anjuran Radio Malaya. 

Tetapi, pertandingan Bintang Radio hanya mengetengahkan lagu-lagu yang berentak langgam, asli, keroncong dan seriosa. Pada tahun 1964, Bintang Radio telah memulakan siaran pertamanya di televisyen serta TV Malaya pula muncul untuk mencari bakat-bakat baru untuk pertandingan "Bakat TV". Bermula dari itu, pada setiap tahun, Bintang Radio dan Bakat TV menerima sambutan yang amat memberangsangkan daripada peminat seni tanah air. Malaysian Book of Records juga pernah menamakan program ini sebagai pertandingan nyanyian paling lama bertahan dalam industri muzik Malaysia.

Penyelarasan Bintang RTM
------------------------

Format pertandingan
-------------------

Syarat pertandingan
-------------------

Senarai musim
-------------

| Tahun | Musim | Juara | Naib Juara |
| --- | --- | --- | --- |
| 1971 | Pertama | Azmi Othman (Jenis Lama) Muhd Sani Abdul Yamin (Jenis Baru) |  |
|

  

1970an
* 1971 (Musim 1)
* 1974 (Musim 2)
* 1975 (Musim 3)
* 1976 (Musim 4)
* 1977 (Musim 5)
* 1978 (Musim 6)
* 1979 (Musim 7)

  

1980an
* 1980 (Musim 8)
* 1983 (Musim 9)
* 1985 (Musim 10)
* 1986 (Musim 11)

  

1990an
* 1999 (Musim 12)

  

2000an
* 2001 (Musim 13)
* 2004 (Musim 14)
* 2005 (Musim 15)
* 2007 (Musim 16)
* 2009 (Musim 17)

  

2010an
* 2012 (Musim 18)
* 2016 (Musim 19)
* 2018 (Musim 20)

Rujukan
-------

1. ↑  Tengku Suzana Raja Hamat (9 Julai 2009). "Selepas 35 tahun - Bintang RTM hilang aura". *Kosmo Online*. Dicapai pada 2018-10-12.
Kuala Klawang
**Kuala Kelawang** atsu **Kuala Klawang** (sebutan dalam loghat tempatan: كوالا كلاواڠ) merupakan sebuah bandar dan ibu daerah bagi daerah Jelebu, Negeri Sembilan. Bandar ini disaliri oleh Sungai Kelawang yang tidak begitu lebar, cuma 2 meter lebar dan kadang-kala airnya kering. Hulu sungai ini dipercayai dari Bukit Hantu.

Kira-kira 36 kilometer dari Seremban, bandar ini dihuni oleh masyarakat majmuk majoritinya Melayu diikuti keturunan Cina dan India. Orang Melayu tinggal di kampung-kampung sementara kaum Cina tinggal di bandar Kuala Klawang menjalankan perniagaan dan perdagangan.

Oleh kerana Jelebu adalah sebuah daerah pertanian, kebanyakan ekonomi Kuala Klawang adalah berkaitan dengan industri asas tani. Tanaman utama di sini ialah kelapa sawit dan getah serta buah-buahan seperti durian dan buah naga. Durian Jelebu terkenal hingga ke bandar Seremban, Kajang, Semenyih dan Kuala Lumpur kerana saiznya yang besar dan baunya menyengat , tidak seperti durian Siam.

Sebagai bandar utama di daerah Jelebu, beberapa kemudahan penting disediakan oleh kerajaan. Antaranya ialah Majlis Daerah Jelebu, Kompleks Pentadbiran Daerah Jelebu, Ibu Pejabat Polis Daerah Jelebu, Mahkamah Majistret Jelebu, Muzium Adat Negeri Sembilan, Stadium Mini Kuala Klawang, Kolej Vokasional Kuala Klawang, MRSM Kuala Klawang, Hotel Sri Klawang dan jalan raya besar dari Seremban ke Kuala Klawang. Terdapat tiga stesen minyak iaitu Petronas, Shell dan BHP. Jelebu juga terkenal dengan hidangan sate tulang selain masakan tradisi Negeri Sembilan iaitu Masak Lemak Cili Api.

Air terjun Jeram Toi menjadi tumpuan penbduduk tempatan untuk berkelah. Jalan raya yang bengkang-bengkok dan berliku berhampiran Jeram Toi telah dilurus dan dilebarkan bagi memudahkan penduduk berulang-alik ke Seremban dan sebagainya. Semua ini berkat dari usaha ahli parlimen Jelebu iaitu Datuk Seri Panglima Dr Rais Yatim.

Tarikan utama pelancongan di sini ialah homestay di mana pengunjung boleh menikmati keindahan suasana kampung sambil merehatkan diri dan minda.

Rujukan
-------


| * l
* b
* s
Negeri Sembilan Jelebu |
| --- |
| Mukim | 
* Glami Lemi
* Ulu Klawang
* Ulu Triang
* Kenaboi
* Kuala Klawang
* Peradong
* Pertang
* Triang Hilir

 |
| Bandar | 
* Kuala Klawang

 |
| Pekan | 
* Kuala Klawang
* Pertang
* Titi
* Simpang Durian
* Simpang Pertang
* Petaling
* Sungai Muntoh

 |
| Tanah rancangan | 
* FELDA
	+ Gugusan Pasoh
	+ Gugusan Titi
* FELCRA
	+ Purun
	+ Lakai
	+ Kerangai Penagoh

 |
| Portal Negeri Sembilan |

Koordinat: 2°56′N 102°05′E﻿ / ﻿2.933°N 102.083°E﻿ / 2.933; 102.083
Professor Dato' Dr **Mohd Fakhrudin Abdul Mukti** merupakan ilmuwan dari Malaysia kelahiran Pendang, Kedah. Beliau merupakan Timbalan Yang Dipertua Yayasan Dakwah Islamiah Malaysia dan Presiden Rabitah Antarabangsa Alumni Al Azhar Malaysia. Beliau juga merupakan Rektor UNISHAMS ke-4.

Latar belakang
--------------

Mohd Fakhrudin Abdul Mukti dilahirkan pada 9 Mac 1957 di Pendang, Kedah. Beliau belajar di Maktab Mahmud. Beliau berkelulusan Sarjana Muda Sastera (Usuludin: Aqidah dan Falsafah) dari Universiti Al Azhar, Kaherah; Sarjana Sastera (Falsafah Islam) dari Universiti Ain Shams, Kaherah dan Sarjana Sastera (Perbandingan Agama), Universiti Temple, Philadelphia, Amerika Syarikat. Beliau seterusnya memperolehi Ijazah Kedoktoran Falsafah (Ph.D) pada 2001 dari Universiti Birmingham, United Kingdom dalam Pengajian Islam dengan tesis bertajuk Pembangunan Kalam dalam Dunia Melayu: Idea dan Sumbangan Syeikh Daud Al-Fatani.

Kerjaya
-------

Beliau menyertai Universiti Malaya sebagai tutor dan kemudian menjadi pensyarah pada 1981 serta menjawat pelbagai jawatan daripada Timbalan Dekan hingga menjadi Professor Madya (2002-2016). Beliau kemudian menjadi Pengarah Jabatan Pelajar Malaysia di Mesir (2005-2007) hingga kemudian di lantik sebagai Duta Malaysia ke Mesir pada 2010 hingga 2013. 

Beliau kemudiannya menjadi Rektor Kolej Universiti Insaniah bermula 2016 hingga 2018. Dalam pentadbirannya, beliau telah berjaya menaik taraf Kolej Universiti Insaniah menjadi universiti penuh dengan nama Universiti Islam Antarabangsa Sultan Abdul Halim Mu'adzam Shah (UNISHAMS).

Beliau juga telah dilantik ke dalam pelbagai jawatankuasa dan pertubuhan serantau telah menghasilkan lebih dari 10 kertas ilmiah dan telah menhasilkan lebih dari 10 buah buku terjemahan antaranya Kepincangan Ummah, Bidaah Menurut Ulama Salaf dan Konsep Tabi’i Manusia Menurut Islam.

Beliau juga telah dilantik sebagai Presiden Rabitah Antarabangsa Alumni Al Azhar Malaysia, dan berperanan meredakan suhu perpecahan di kalangan orang Islam di Malaysia.

Sekarang, beliau menjadi salah seorang pensyarah dalam bidang Aqidah dan Pemikiran Islam di Fakulti Usuluddin, Universiti Islam Sultan Sharif Ali (UNISSA) Negara Brunei Darussalam.

Anugerah dan pengiktirafan
--------------------------

Mohd Fakhrudin dianugerahi SDK pada 2010 dan DSDK pada 2011 oleh Sultan Kedah.

Rujukan
-------

1. ↑  "Rektor Baharu UniSHAMS Mulakan Tugas Hari IniI". 3 Februari 2019. Dicapai pada 17 Julai 2020. Cite has empty unknown parameter: `|dead-url=` (bantuan)
***Fly With Yaya*** ialah sebuah Siri pendek web dwi-bulanan di YouTube yang diterbitkan oleh Animonsta Studios. Ia merupakan sempalan daripada siri animasi Animonsta, *BoBoiBoy*, dan dibintangi salah seorang watak utama siri itu, iaitu Yaya. Menurut laman web rasmi studio tersebut, siri ini ingin "[diterjemah dari bahasa Inggeris]*...mengajar penonton tentang bahasa, etika budaya, dan tarikan-tarikan di negara yang dilawat oleh Yaya, di samping memaparkan aspek-aspek pelancongan halal.*"

Panjang episod-episod siri ini lebih daripada 3 minit dan memaparkan Yaya (bersama dengan penonton) mempelajari budaya dan gaya hidup di negara yang dilawati, dari aspek-aspek yang berbeza. Ia mengisahkan Yaya yang mengembara seluruh dunia menerokai destinasi menarik dan mesra Muslim.

Format
------

Panjang setiap episod *Fly With Yaya* adalah antara 3-4 minit, dan selalunya tertumpu pada satu aspek kehidupan seharian atau budaya negara yang dilawat oleh Yaya. Contohnya, episod pertama memaparkan Persimpangan Shibuya yang terkenal di Jepun, manakala episod kedua menerangkan langkah-langkah dalam tradisi upacara minum teh Jepun.

Setiap episod biasanya didahului dengan pembayang atau klu kepada destinasi seterusnya di laman media sosial Yaya atau BoBoiBoy, dan diiringi pula dengan foto dan trivia tempatan.

Penerbitan
----------

Video-video *Fly with Yaya* adalah campuran animasi komputer 3D (biasanya hanya watak Yaya) yang ditindih dengan video aksi langsung untuk mewujudkan ilusi bahawa watak fiksyen itu sememangnya di dalam babak tersebut. Sesetengah babak video-video ini juga mungkin memaparkan gaya seni yang berbeza seperti lukisan 2D untuk menerangkan sejarah sesuatu subjek, atau Yaya versi chibi semasa babak-babak memberi maklumat.

Pengiktirafan
-------------

Pada tahun 2020, musim kedua siri ini berjudul *"Fly With Yaya Tohoku"* telah dicalonkan bagi kategori Anugerah Pendatang Baharu, Anugerah Kecemerlangan Licensing International 2020 di Amerika Syarikat.

Rujukan
-------

1. 1 2  Hana Z.A. (2019). "Join Yaya's adventures across the world in Fly With Yaya!". *Monsta*. Dicapai pada 30 Ogos 2021.
2. 1 2  "Fly With Yaya Tohoku, dicalon untuk anugerah antarabangsa". *BHarian*. 21 April 2020. Dicapai pada 30 Ogos 2021.

Pautan luar
-----------

* Saluran Monsta di YouTube
* Fly With Yaya di Instagram
* Fly With Yaya di Facebook
* Fly With Yaya di Twitter
**Cengal** (*Neobalanocarpus heimii*) ialah spesies pokok kayu keras yang amat popular. Kawasan taburan semula jadi pokok ini terhad di Semenanjung Malaysia, Singapura dan selatan Thailand.[*perlu rujukan*]

Cengal menghasilkan kayu terbaik dan mencapai harga tertinggi di pasaran jika dibandingkan dengan jenis kayu lain dan tergolong dalam keluarga Dipterocarpaceae iaitu sejenis pokok menghasilkan buah yang mempunyai sepasang sayap serta mengeluarkan resin atau damar.

Taburan
-------

Di Malaysia, cengal tumbuh di kawasan hutan tanah pamah yang mempunyai ketinggian kurang dari 1,000 m terutama di kawasan yang mempunyai saliran air yang baik. Kebiasaannya pokok cengal hidup dengan baik di kawasan yang menerima hujan lebih dari 2,000 mm setahun dan tiada musim kemarau yang panjang.

Pokok cengal terbesar dan tertua di Malaysia dijumpai di Gunung Mandi Angin, Kompartmen 5, Hutan Simpan Pasir Raja, Hulu Dungun pada 1999 oleh Pegawai Renjer Durian Mas II, Encik Omar Mohamad.[*perlu rujukan*]

Pokok cengal tersebut setinggi 65 meter dengan ukur lilitnya 16.75 m, atau kira-kira 13 pemeluk, serta bergaris pusat 5.32 m memerlukan 27 buah lori bagi mengangkut kayunya jika ditebang. Isipadu pokok cengal ini dianggarkan 220 m³ dengan berat 120 tan metrik.

Usia pokok tertua ini dianggarkan 1,300 tahun iaitu berdasarkan kaedah pengiraan pokok di kawasan tropika mengikut gegelang pertumbuhan (*growth ring*) pada kadar 0.4 cm setahun. Pokok cengal itu setinggi 16.5 m dengan ukur lilit 16.75 m membolehkan 13 orang memeluk batangnya yang besar. Pokok cengal itu dijumpai di pada tahun 1999 oleh pekerja Jabatan Hutan, Omar Mohamad.

Pokok yang terletak lebih kurang 200 m dari sempadan Taman Negara dan 390 m dari paras laut di kawasan Kompartmen 5 hutan ini, telah menerima pengiktirafan *The Malaysia Book of Records* sebagai pokok terbesar di Semenanjung Malaysia dan didokumenkan dalam keluaran edisi ketiga pada tahun 2001.[*perlu rujukan*]

Kegunaan
--------

Kayu cengal adalah kayu keras yang tahan lama dan mempunyai ketumpatan antara 915 hingga 980 kilogram per meter padu yang kebiasaannya digunakan dalam kerja pembinaan berat terutama pembinaan bot, selain dijadikan tiang, serta jambatan tanpa perlu diawet kerana ia tahan dari serangan anai-anai. 

Ketahanan kayu itu disebabkan terdapat sejenis bahan awet semula jadi yang melindungi kayu teras. Kayu gubal, teras serta kulit kayu cengal mempunyai sejenis damar yang dikenali sebagai damar penak dan boleh digunakan dalam pembuatan varnis.

Rujukan
-------

1. ↑  Pooma, R.; Barstow, M.; Newman, M.F. (2017). "*Neobalanocarpus heimii*". *Senarai Merah Spesies Terancam IUCN*. **2017**: e.T32314A2813845. doi:10.2305/IUCN.UK.2017-3.RLTS.T32314A2813845.en. Dicapai pada 16 November 2021.
2. ↑  1,300-year-old chengal tree a state treasure, says MB Idris

|  |  |
| --- | --- |
| Ikon tunas | Rencana mengenai tumbuhan ini ialah rencana tunas. Anda boleh membantu Wikipedia dengan mengembangkannya. |

* l
* b
* s
Selangor terletak di barat Semenanjung Malaysia, menghadap Selat Melaka. Negeri Selangor adalah landai di sebelah barat, dan berbukit-bukau di sebelah timur.

Selangor, dengan keluasannya lebih kurang lapan 8,000 km, melanjutkan ke pantai barat Semenanjung Malaysia pada sebelah utara pinggir laut Melaka. Ia terletak di tengah-tengah Semenanjung Malaysia di pantai barat dan mengelilingi Wilayah Persekutuan Kuala Lumpur dan Putrajaya. 

Selangor bersempadan utara dengan perak pada garisan Sungai Bernam, selatan dengan Sungai Sepang dari Negeri Sembilan, dan ia juga dibatas oleh garisan banjaran Titiwangsa si tengah negeri Selangor dan Pahang.

Negeri Selangor terbahagi kepada 9 daerah iaitu Gombak, Hulu Langat, Hulu Selangor, Klang, Kuala Langat, Kuala Selangor, Petaling, Sabak Bernam dan Sepang. Bandar-bandar utama di Selangor adalah Shah Alam (ibu negeri), Klang, Kajang, Banting, Petaling Jaya, Subang Jaya dan Rawang.

Daerah terbesar di Selangor ialah Hulu Selangor

Lihat juga
----------

* Sungai di Selangor
Patung gangsa Anat mengenakan mahkota atef dengan tangan diangkat (pada asalnya memegang kapak atau belantan), bertarikh hingga 1200-1400BC, dijumpai di Syria
**Anat** (/**[invalid input: 'icon']**ˈænˌæt/ atau /ˈɑːˌnɑːt/) atau **Anath** (/**[invalid input: 'icon']**ˈænəθ/; Hebrew dan Phoenician ענת, *‘Anāt*; Ugaritic *‘nt*; Greek Αναθ, *Anath*; Mesir *Antit*, *Anit*, *Anti*, atau *Anant*) merupakan dewi Semitik barat laut utama.

**Dewi Anath** merupakan dewi cinta dan perang bagi orang-orang Canaanite.

Anat di Mesir
-------------

Anat pertama kali muncul di Mesir pada dinasti ke-16 (tempoh Hyksos) bersama dewa Semitik barat laut yang lain. Ia terutama sekali disembah bagi aspeknya sebagai dewi perang, sering kali dipasangkan dengan Dewi Ashtart. Dalam *Pertandingan Antara Horus dan Set*, kedua dewi ini muncul sebagai anak perempuan Ra dan dikawinkan pada Dewa Set, yang telah dikenalpasti dengan Dewa Hadad Semitik.

Semasa tempoh Hyksos Anat memiliki kuil di ibukota Hyksos di Avaris dan di Beth-Shan (Palestine) termasuk juga disembah di Memphis. Satu ukiran di Memphis pada kurun ke-15 hingga ke-12 BCE, Anat digelar sebagai "Bin-Ptah", Anak perempuan Ptah. ia dikaitkan dengan Reshpu, (*Canaanite*: Resheph) dalam sesetengah teks dan kadang-kala dikaitkan dengan dewi Mesir Dewi Neith. Ia kadang kala digelar "Ratu Alam ("Queen of heaven")]]". Ikonografnya pelbagai tetapi ia sering digambarkan membawa lebih dari satu senjata.

Rujukan
-------

* Encyclopedia of Goddesses and Heroines By PATRICIA MONAGHAN
* Encyclopedia of Ancient Egypt, Revised Edition, 2002, 1991 Margaret R. Bunson, Facts On File, ISBN 0-8160-4563-1 (kulit keras)
* Albright, W. F. (1942, 5th ed. 1968). *Archaeology and the Religion of Israel* (5th ed.). Baltimore: Johns Hopkins Press. ISBN 0-8018-0011-0.
* Day, John (2000). *Yahweh & the Gods & Goddesses of Canaan.* Sheffield, UK: Sheffield Academic Press. ISBN 1-85075-986-3.
* Gibson, J. C. L. (1978). *Canaanite Myths and Legends* (2nd ed.). T. & T. Clark: Edinburgh. Released again in 2000. ISBN 0-567-02351-6.
* Harden, Donald (1980). *The Phoenicians* (2nd ed.). London: Penguin. ISBN 0-14-021375-9.
* Kapelrud, Arvid Schou, 1969. *The violent goddess: Anat in the Ras Shamra texts* Oslo: University Press
* *KAI* = *Kanaanäische und Aramäische Inscriften* (2000). H. Donner and W. Röllig (Eds.). Revised edition. Wiesbaden: Harrassowitz. ISBN 3-447-04587-6.
* Putting God on Trial - The Biblical Book of Job - A Biblical reworking of the combat motif between Yam, Anat and Baal.
* Theodor Gaster, Thespis: Ritual, Myth, and Drama in the Ancient Near East. 1950.
* The Hebrew Goddess Raphael Patai, Wayne State University Press, ISBN 0-8143-2271-9
Dato' Sri Mohamad Supardi Md Noor ialah ahli politik Malaysia dari parti PH-PKR.

Peribadi
--------

Beliau berkelulusan ijazah sarjana muda ekonomi dari Universiti Malaya. 

Beliau adalah penaung kepada Pertubuhan Pakatan Anak Tanah Merah (PAKAT) dan isterinya Datin Sri Siti Noor Asyikin adalah Srikandi penaung PAKAT.

Politik
-------

Beliau dilantik menjadi Pengerusi Majlis Pimpinan Negeri (MPN) Kelantan setelah memperoleh kepercayaan majoriti cabang pada tahun 2018. Beliau menggantikan Ab Aziz Ab Kadir. Beliau juga ialah Ketua Cabang KEADILAN Tanah Merah.

Pada tahun 2018, beliau dilantik menjadi Pengerusi TEKUN oleh kerajaan Pakatan Harapan. Pada tahun 2020, beliau meletakkan jawatan sebagai Pengerusi TEKUN oleh kerana kejatuhan kerajaan PH meskipun disuruh kekal menjawat jawatan tersebut.

Beliau kemudian dilantik sebagai Pengarah Eksekutif Yayasan Hijrah Selangor pada tahun 2021. 

Selepas pembentukan Kerajaan Perpaduan, beliau dilantik sebagai Pengerusi Majlis Getah Malaysia (MRC), sebuah badan berkanun di bawah Kementerian Perladangan dan Komoditi Malaysia

Calon Terkaya PKR
-----------------

PKR meletakkan syarat untuk setiap calonnya agar menandatangani surat pengisytiharan harta dan aku janji tidak melompat parti sekiranya menang. 

Supardi didapati sebagai calon terkaya dalam kalangan calon-calon PKR pada Pilihan raya umum Malaysia 2023 (PRU-15) dengan jumlah aset sebanyak RM100 juta. Beliau merupakan ahli perniagaan yang berjaya dan memperoleh darjah kebesaran persekutuan yang membawa gelaran Dato' Seri oleh Yang di-Pertuan Agong pada tahun 2017.

Darjah Kebesaran
----------------

Beliau adalah antara penerima darjah kebesaran persekutuan yang membawa gelaran 'Dato' Sri' semasa Hari Keputeraan Seri Paduka Baginda Yang di-Pertuan Agong Sultan Muhammad V pada tahun 2017

Rujukan
-------



1. ↑
**Dato’ Hassan Nawawi bin Abd Rahman** terkenal di Malaysia kerana pernah mengelilingi dunia dengan mengayuh basikal. Beliau digelar *Wira Daratan*. Beliau dilahirkan pada 9 Disember 1954 di Kampung Suak Petai, Manong, Kuala Kangsar, Perak.

Pendidikan
----------

Bersekolah di Sekolah Kebangsaan Manong (1961 – 1966). Seterusnya di SMK Sultan Tajul Ariffin Manong (1967 – 1969). Pindah ke Sekolah Menengah Kebangsaan Aminuddin Baki, Kuala Lumpur (1970 – 1973) dari tingkatan 4 hingga 6 atas.Di Universiti Malaya beliau memperoleh Ijazah Sarjana Muda dalam bidang Sejarah Hubungan Antarabangsa pada tahun 1977. Seterusnya mendapat Ijazah Sarjana Pentadbiran Pembangunan (MDA) dari University of Western Michigan pada tahun 1986.

Kerjaya
-------

Menjadi guru sementara di SMK Sultan Tajul Ariffin Manong pada 1974 dan di SMK Dato’ Idris Pantai Remis pada 1977. Pernah menjadi Perkhidmatan Tadbir dan Diplomatik (PTD) pada 19 September 1977 di Kementerian Perdagangan dan Perindustrian (1977 – 1980), dan Kementerian Luar Negeri (1980 – 1981), Jabatan Perkhidmatan Awam (1981 – 1984) dan (1990 – 1993), pegawai pentadbir di Pejabat Daerah Manjung (1993 – 1998 ), Pejabat Daerah Port Dickson (1998 – 2000). Kemudian dilantik sebagai Pegawai Daerah Kuala Kangsar, Perak mulai 1 April 2002.

Sukan
-----

Sukan yang paling digemarinya ialah bola sepak, larian maraton, mendaki gunung dan mengembara dengan basikal. Buku pengembaraan Ibn Battuta, Khalid bin al-Walid, Ferdinand Magellan, Christopher Colombus, Alexander Agung, Genghis Khan, Shih Huang Ti dan I Cheng menjadi sumber inspirasi beliau.

Beliau berbasikal selama 389 hari sejauh 26,565 kilometer mengelilingi dunia pada 2002.

| Jarak | Negara | Tarikh |
| --- | --- | --- |
| 1 387 km | Thailand | Januari – 17 Januari 2001 |
| 150 km | Myanmar | 18 Januari – 28 Januari 2001 |
| 786 km | Bangladesh | 28 Januari – 3 Februari 2001 |
| 2 420 km | India | 4 Februari – 3 Mac 2001 |
| 2 338 km | Pakistan | 4 Mac – 4 April 2001 |
| 2 540 km | Iran | 5 April – 2 Mei 2001 |
| 2 033 km | Turki | 3 Mei – 1 Jun 2001 |
| 745 km | Greece | 1 Jun – 9 Jun 2001 |
| 1 309 km | Itali | 10 Jun – 30 Jun 2001 |
| 1 089 km | Perancis | 30 Jun – 16 Julai 2001 |
| 166 km | England | 17 Julai – 25 Julai 2001 |
| 5 059 km | Amerika Syarikat | 26 Julai – 27 September 2001 |
| 693 km | Jepun | 28 September – 6 Oktober 2001 |
| 488 km | Korea Selatan | 7 Oktober – 21 Oktober 2001 |
| 2 483 km | China | 22 Oktober – 6 Disember 2001 |
| 871 km | Vietnam | 7 Disember – 27 Disember 2001 |
| 250 km | Laos | 28 Disember – 31 Disember 2001 |
| 1 758 km | Thailand | 1 Januari – 27 Januari 2002 |
| 26 565 km | 18 negara | 389 hari |

Hasil penulisan
---------------

1. Cabaran berbasikal mengelilingi dunia : wira daratan : Rhythm Publishing, 2003.
2. Cycling around the world challenge Land Hero :Rhythm Publishing, 2003.

Rujukan
-------

1. ↑  Hasan Nawawi nyaris disangka pengganas
2. ↑  Profil peribadi
3. ↑  Puas berbasikal keliling dunia
Enzim **karboksilesterase** (atau nama sistematik **hidrolase karboksilik-ester**, EC 3.1.1.1) memangkinkan tindak balas dalam bentuk berikut:

ester karboksilik + H 2 O {\displaystyle \rightleftharpoons } alkohol + karboksilat
Kebanyakan enzim daripada kumpulan ini ialah hidrolase serina yang tergolong dalam superkeluarga protein dengan lipatan hidrolase α/β. Beberapa pengecualian termasuk esterase dengan struktur seperti β-laktamase (PDB: 1ci8​).

Karboksilesterase diedarkan secara meluas dalam alam semula jadi, dan biasa dalam hati mamalia. Ramai yang mengambil bahagian dalam metabolisme fasa I xenobiotik seperti toksin atau dadah; karboksilat yang terhasil kemudiannya dikonjugasikan oleh enzim lain untuk meningkatkan keterlarutan dan akhirnya dikumuhkan. Asid lemak politaktepu penting, asid arakidonik (AA, C20H32O2; 20:4, n-6), dibentuk oleh sintesis daripada asid linoleik pemakanan (LA, C18H32O2 18:2, n-6), mempunyai peranan sebagai perencat karboksilesterase manusia.

Keluarga karboksilesterase bagi protein yang berkaitan evolusi (yang mempunyai homologi jujukan yang jelas antara satu sama lain) termasuk beberapa protein dengan kekhususan substrat yang berbeza, seperti asetilkolinesterase.

Contoh
------

Enzim terakhir juga mengambil bahagian dalam biosintesis alkaloid.

Gen
---

Gen manusia yang mengekod enzim karboksilesterase termasuk:

* CES1
* CES2
* CES3
* CES4
* CES7
* CES8

Tatanama yang diluluskan telah ditetapkan buat lima keluarga gen karboksilesterase mamalia.

Rujukan
-------

1. ↑  Aranda, Juan; Cerqueira, N. M. F. S. A.; Fernandes, P.A.; Roca, M.; Tuñon, I.; Ramos, M. J. (2014). "The Catalytic Mechanism of Carboxylesterases. A Computational Study". *Biochemistry*. **53** (36): 5820–5829. doi:10.1021/bi500934j. PMID 25101647.
2. ↑  PubChem. "Arachidonic acid". *pubchem.ncbi.nlm.nih.gov* (dalam bahasa Inggeris). Dicapai pada 2022-11-24.
3. ↑  "Recommended nomenclature for five mammalian carboxylesterase gene families: human, mouse, and rat genes and proteins". *Mamm. Genome*. **21** (9–10): 427–41. 2010. doi:10.1007/s00335-010-9284-4. PMC 3127206. PMID 20931200.

Bacaan lanjut
-------------

 Templat:Enzymes
Filem **Bukan Salah Ibu Mengandung** merupakan sebuah filem Melayu yang diterbitkan di Malaysia pada tahun 1969. Filem Bukan Salah Ibu Mengandung diterbitkan dalam bentuk filem hitam putih tanpa warna.

Filem Bukan Salah Ibu Mengandung diarah oleh pengarah Jins Shamsuddin pada 1969.

Sinopsis
--------

* 

Murad (Ed Osmera) telah bertunang dengan Ani (Sarimah) dan sedang melanjutkan pendidikan di London. Ani adalah seorang gadis kampung yang tipikal dan dianggap oleh ibu Murad (Umi Kalthum) sebagai tidak setaraf dengan kedudukan keluarganya. Ibu Murad selalu merendah-rendahkan Ani terutama sekali ketika menghadiri suatu jamuan di rumah kenalan mereka (S. Roomai Noor) ketika menyambut kepulangan anak mereka (Ismail Mahmud) dari London.

Ani yang turut sama hadir dalam majlis itu telah berkenalan dengan Agus (Jins Shamsuddin), seorang pelukis. Agus telah menjemput Ani untuk datang ke rumahnya untuk menjadi model dalam lukisan beliau. Perkenalan Ani dengan Agus telah membibitkan rasa cinta di hati mereka. Akhirnya mereka berkahwin ketika Murad masih berada di London.

Malang tidak berbau. Pada malam Ani dan Agus berkahwin, suatu kemalangan telah terjadi kepada Agus menyebabkan Agus tidak dapat menunaikan tanggungjawab rumah tangganya kepada Ani. Hal ini mengakibatkan Ani sentiasa direndung duka nestapa.

Sekembalinya Murad dari London, dia telah terkejut kerana mengetahui Ani telah berkahwin dengan orang lain.

Pelakon
-------

### Pelakon utama

* Jins Shamsuddin sebagai Agus
* Sarimah Ahmad sebagai Ani
* Ed Osmera sebagai Murad

### Pelakon pembantu

* Sabariah Ibrahim sebagai Fauziah
* P. Ramlee sebagai Ayah Murad
* Umi Kalthum sebagai Ibu Murad (Pelakon Undangan)
* S. Roomai Noor sebagai Ayah Ani
* Noorizan sebagai Ibu Ani
* Zaharah Agus sebagai Ibu Agus

### Pelakon tambahan

* Ismail Mahmud
* Jane Barr

Pautan luar
-----------

*
"Budokan" dilencongkan ke sini. Untuk kegunaan lain, lihat Budokan (disambiguation).

**Nippon Budokan** (Jepun: 日本武道館, Hepburn: *Nippon Budōkan*, lit. Dewan Seni Mempertahankan Diri Jepun), selalunya dipendekkan kepada **Budokan** , ialah arena dalaman yang terletak di Chiyoda, Tokyo, Jepun. Ia pada asalnya dibina untuk pertandingan sulung Olimpik judo dalam Sukan Olimpik Musim Panas 1964. Walaupun tujuan utamanya adalah untuk menganjurkan pertandingan seni mempertahankan diri, arena ini telah mendapat kemasyhuran tambahan sebagai salah satu tempat persembahan muzik yang paling cemerlang di dunia. Budokan adalah tempat yang popular untuk gusti profesional Jepun untuk satu ketika, dan ia telah menganjurkan banyak acara sukan lain seperti Kejohanan Bola Tampar Dunia Wanita 1967. Terbaharu, arena ini menganjurkan debut Olimpik karate dalam Sukan Olimpik Musim Panas 2020, serta pertandingan judo di kedua-dua Sukan Olimpik Musim Panas 2020 dan Sukan Paralimpik Musim Panas 2020.

Beberapa lakonan muzik rock terkenal telah dimainkan di Budokan. The Beatles ialah kumpulan rock pertama yang bermain di sana dalam siri konsert yang diadakan antara 30 Jun dan 2 Julai 1966. ABBA menamatkan lawatan terakhir mereka dan mengadakan persembahan langsung terakhir mereka di sana pada Mac 1980. Banyak aksi telah merakam album secara langsung di Budokan, termasuk Blur , TVXQ, Bryan Adams, Bob Dylan, Tom Petty, Eric Clapton, Helah Murah, CNBLUE, Dream Theater, Duran Duran, Kiss, Europe, Morrissey, Ozzy Osbourne, Mariah Carey, Janet Jackson, Judas Priest, Paul McCartney, Asia, Ringo Starr, Journey, Deep Purple, Masayoshi Takanaka, X-Japan, MSG dan Pink Floyd.

Lokasi
------

Nippon Budokan terletak di Taman Kitanomaru di tengah-tengah Tokyo, dua minit berjalan kaki dari Stesen Kereta Api Bawah Tanah Kudanshita, dan berhampiran Istana Diraja  dan Kuil Yasukuni. Struktur oktagon tinggi 42 m (140 kaki) memuatkan 14,471 orang (tempat duduk arena: 2,946, tempat duduk tingkat 1: 3,199, tempat duduk tingkat 2: 7,846, tempat duduk: 480). Bangunan ini dimodelkan selepas Yumedono (Dewan Impian) dalam Hōryū-ji di Nara.

Rujukan
-------

1. ↑  Beacham, Greg (23 Julai 2021). "Live at Budokan: Famed arena gets another Olympic spotlight". AP. Dicapai pada 5 Ogos 2021.
2. ↑  "Pink Floyd - the Great Gig in the Budokan". Discogs. 2013.
3. ↑  "Pagetitle" 日本武道館建物概要（アリーナ面積・座席表） (dalam bahasa Jepun). Nippon Budoukan. Dicapai pada 4 Julai 2014.

Pautan luar
-----------

|  |  |
| --- | --- |
|  | Wikimedia Commons mempunyai media berkaitan ***Nippon Budokan*** |

* Laman web rasmi Nippon Budokan (dalam bahasa Jepun)
* Peta Nippon Budokan
* Laporan rasmi Sukan Olimpik Musim Panas 1964. Jilid 1. Bahagian 1. ms 128–30.
**Taman Kitanomaru** (北の丸公園, *Kitanomaru Kōen*) ialah sebuah taman awam di Chiyoda, Tokyo, Jepun yang terletak di utara Istana Maharaja Tokyo. Taman ini merupakan lokasi kedua-dua Nippon Budokan, tempat sukan dan persembahan dalaman, Muzium Sains dan Muzium Seni Moden Negara, Tokyo.

Sehingga 1 Mei 2008, kawasan Taman Kitanomaru mempunyai populasi berdaftar sebanyak 598, di mana 361 adalah lelaki dan 237 adalah perempuan, walaupun populasi ini hampir secara eksklusif terdiri daripada anggota berkhidmat dan tanggungan Pengawal Empayar atau Agensi Polis Negara.

Sejarah
-------

Taman Kitanomaru pada asalnya merupakan lokasi bahagian paling utara Istana Edo, yang dikenali sebagai Kitanomaru (北の丸, *enceinte utara*). Ia digunakan sebagai taman ubatan dan kawasan kediaman yang selamat untuk ahli keluarga besar Tokugawa. Taman ini hampir dikelilingi oleh parit dalam dan kubu pertahanan dari istana asal.

Sebelum tahun 1969, apabila Taman Kitanomaru dibuka, daerah ini telah dipanggil Daikanchō (代官町, *terjemahan literal: Bandar Gabenor Tempatan*) kerana ramai *daikan* (gabenor tempatan) tinggal di tempat itu tidak lama kemudian. pembinaan Istana Edo. Hari ini, nama Daikanchō lebih dikenali sebagai nama persimpangan Laluan Pekeliling Dalam dari Lebuhraya Shuto.

Tayasu-mon, Pintu masuk ke Taman KitanomaruDua pintu masuk berpagar bertahan dari zaman Istana Edo, *Shimizu-mon* dan lebih jauh ke utara *Tayasu-mon*. Tayasu-mon ialah pintu gerbang paling utara Istana Edo dan terdiri daripada pintu gerbang luar gaya Korai-mon dan pintu gerbang dalaman berkubu gaya Yagura-mon, dengan dinding batu bersusun tinggi membentuk halaman pertahanan sempit di antara keduanya. Inskripsi di sebelah luar Tayasu-mon menyatakan pintu gerbang itu dibina pada tahun 1685, menjadikannya salah satu struktur tertua yang masih ada di istana asal.

Pendidikan
----------

Lembaga Pendidikan Chiyoda [ja] mengendalikan sekolah rendah dan rendah awam. Sekolah Rendah Fujimi (富士見小学校) ialah sekolah rendah berzon untuk Taman Kitanomaru. Terdapat sistem kebebasan memilih untuk sekolah menengah rendah di Wad Chiyoda, oleh itu tiada zon khusus sekolah menengah rendah.

Rujukan
-------

|  |  |
| --- | --- |
|  | Wikimedia Commons mempunyai media berkaitan ***Taman Kitanomaru*** |

1. ↑  千代田区区民生活部総合窓口課. "町丁別世帯数および人口（住民基本台帳）：平成20年5月1日現在". Diarkibkan daripada yang asal pada 2008-05-17. Dicapai pada 2008-05-08.
2. ↑  "区立小学校の通学区域". Chiyoda Board of Education. Dicapai pada 2022-10-08.
3. ↑  "区立中学校の通学区域と学校選択". Chiyoda Board of Education. Dicapai pada 2022-10-08. 千代田区では、[...]
**Sekolah Kebangsaan Sultan Ahmad Tajuddin** (SKSAT) ialah sebuah sekolah renadh yang terletak di Jalan Changlun, kira-kira satu kilometer dari Bandar Jitra, Kedah.

Sejarah
-------

Sekolah ini mula membuka pintunya pada hari Rabu 11 Januari 1956 dengan nama JITRA ENGLISH SCHOOL. Ia merupakan sekolah aliran Inggeris pertama di Kubang Pasu. Tanah asalnya ialah kawasan dusun dan kebun kelapa seluas 13.0436 ekar yang dikelilingi Kampung Teluk Nibung, Kampung Nyior dan Kampung Hijrah. En Lim Sin Chaw, bekas guru Maktab Sultan Abdul Hamid Alor Star ditugaskan sebagai guru besar pertama di samping 3 orang guru penolong.

Pembukaan rasmi sekolah ini telah disempurnakan oleh Raja Muda Tuanku Abdul Halim Mu’adzam Shah pada 9 November 1956 (Sultan Kedah masa kini). Pada tahun 1957 sekolah ini dinamakan Sekolah Sultan Ahmad Tajuddin (SSAT) iaitu mengikut nama Sultan Kedah yang ke-24 (Sultan Ahmad Tajuddin Mukarram Shah II) nenda kepada Sultan Abdul Halim Mu’adzam Shah. Nama Sekolah Kebangsaan Sultan Ahmad Tajuddin (SKSAT) dinamakan setelah semua sekolah aliran kebangsaan sepenuhnya diadakan di peringkat kebangsaan.

Dengan berbekalkan visi "Sekolah Terbaik Peringkat Kebangsaan" dan misi "Memberi Pendidikan Terbaik Bagi Melahirkan Modal Insan Cemerlang Selaras Dengan Aspirasi Negara" serta moto "Usaha Tangga Kejayaan", sekolah ini telah mengharumkan nama negeri Kedah dengan pelbagai kejayaan yang dicapai di peringkat negeri, kebangsaan mahupun Asia. Kejayaan ini terdiri daripada pelbagai bidang daripada sukan, akademik hinggalah kepada robotik. Antaranya ialah Sekolah 3K Sekolah Harapan Negara, Sekolah Kualiti Menteri Pendidikan, Pusat Sumber Cemerlang Kebangsaan, Anugerah BOSS dan Sekolah Kluster Cemerlang.

Guru besar
----------

Antara guru besar yang pernah mentadbir di sekolah ini ialah:

* En Lim Sin Chaw (1956 – 1965)
* En Thong Yin Yaow (1966 – 1981)
* En Mohd Inon b Din (1981 – 1991)
* En Ramli bin Yaacob (1991 – 1991)
* Tn Hj Zakaria bin Othman (1991 – 1994)
* Pn Hjh Azizah bt Abd Razak (1994 – 2006)
* En K. Thachanamurthy (2006 - 2016)
* Tn Hj Amran Bin Ahmad (2016 - 2022)
* En Basri bin Yusof (2022 - kini)

Lihat juga
----------

* Sekolah Menengah Kebangsaan Sultan Ahmad Tajuddin

Rujukan
-------

1. 1 2  Sejarah SKSAT
2. ↑  Kenali SKSAT
| Kod ATC G: Sistem genitourinari dan hormon seks |
| --- |
| * **G01** Antijangkitan dan antiseptik ginekologi
* **G02** Ginekologikal lain
* **G03** Hormon seks dan pemodulat sistem genital
* **G04** Urologikal
 |
| ATCvet sahaja |
| * **QG51** Antijangkitan dan antiseptik kegunaan dalam rahim
* **QG52** Produk puting dan ambing
 |
| 
Kod ATC lain |
| 
* A
* B
* C
* D
* G
* H
* QI
* J
* L
* M
* N
* P
* R
* S
* V

 |

**Kod ATC vet QG52** *Produk puting dan ambing* ialah subkumpulan terapeutik Sistem Pengelasan Bahan Kimia Terapeutik Anatomi bagi produk perubatan veterinar, sistem kod huruf-nombor yang dibangunkan oleh Pertubuhan Kesihatan Sedunia (WHO) untuk mengelaskan ubat dan produk perubatan lain bagi kegunaan veterinar. Subkumpulan QG52 ialah sebahagian daripada kod anatomi QG *Sistem genitourinari dan hormon seks*.

Pengelasan ATC peringkat kebangsaan mungkin memiliki kod tambahan yang tidak ada dalam senarai ini yang menuruti versi WHO.

QG52A Disinfektan
-----------------

*Kosong*

QG52B Alat saluran puting
-------------------------

*Kosong*

QG52C Sapuan
------------

*Kosong*

QG52X Pelbagai produk puting dan ambing
---------------------------------------

*Kosong*

Rujukan
-------

1. ↑  "The ATCvet classification system" (PDF). Agensi Perubatan Eropah. Dicapai pada 1 Februari 2020.
2. ↑  "ATCvet Code, ein Klassierungssystem für Tierarzneimittel" (dalam bahasa Jerman). Universiti Zurich. Dicapai pada 1 Februari 2020.
3. ↑  "ATCvet Index 2022: code QG52". Pusat Kerjasama Metodologi Statistik Dadah WHO.